



ΓΛΩΣΣΑ-ΛΟΓΟΣ-ΔΙΑΛΟΓΟΣ

ΟΡΙΣΜΟΙ: 

γλώσσα: κώδικας ορισμένης μορφής με τον οποίο επιτυγχάνεται η επικοινωνία μεταξύ των μελών της γλωσσικής κοινότητας

Λόγος: η ανθρώπινη ικανότητα επικοινωνίας μέσω των λέξεων το οποίο είναι κοινωνικό, παγκόσμιο και αναλλοίωτο χαρακτηριστικό του ανθρώπου. Κοινωνικό γιατί ο άνθρωπος χρησιμοποιεί το λόγο για να επικοινωνήσει με άλλα μέλη της κοινωνίας, παγκόσμιο γιατί σε όλο τον κόσμο χρησιμοποιείται ο λόγος, αναλλοίωτο γιατί ποτέ δεν υπήρξε ή δεν πρόκειται να υπάρξει ομάδα χωρίς λόγο( ακόμα και οι κωφάλαλοι έχουν τη δική τους γλώσσα)

Η δύναμη της γλώσσας

1) Πνευματική=> αποκτά κανείς τη δυνατότητα να κατανοήσει, να αναλύσει και να αξιολογήσει τον κόσμο

2ψυχική=> αποκτά κανείς τη δυνατότητα να αντιληφθεί συναισθηματικά τον κόσμο και να εκφράσει αυτά του τα συναισθήματα

3) ηθική=> αποκτά κανείς τη δυνατότητα να διαμορφώσει ηθικές αξίες και πρότυπα 

4) οικονομική=> αποκτά με τη βοήθεια της γλώσσας κανείς τη δυνατότητα οικονομικής δραστηριότητας και πιθανής επιτυχίας.

5)κοινωνική=> η γλώσσα βασικό χαρακτηριστικό για τη σύναψη διαπροσωπικών σχέσεων
6) πολιτική=> δυνατότητα συμμετοχής στα πολιτικά δρώμενα είτε με θετικό, είτε με αρνητικό τρόπο

7) πολιτιστική=> δυνατότητα καλλιτεχνικής και πολιτιστικής έκφρασης

8) εθνική=> δυνατότητα διαμόρφωσης εθνικής συνείδησης με την ιστορία, την προφορική και τη γραπτή παράδοση





Το γλωσσικό πρόβλημα

Ορισμός: η προβληματική ποιότητα της χρησιμοποιούμενης γλώσσας με α) γραμματικά και συντακτικά λάθη β) με συρρίκνωση του λεξιλογίου(= λεξιπενία) γ) με ηθική απαξίωση ( χρήση βωμολοχιών στον καθημερινό λόγο) με χρήση αρκτικόλεξων(= συντομογραφίες), δάνειων λέξεων, greeklish
Αίτια:

· Ελλειπής εκπαίδευση=> η εκπαίδευση είναι τεχνοκρατική και τυποποιημένη, χάνει τον ανθρωπιστικό της χαρακτήρα και δίνεται λιγότερη έμφαση στη σωστή εκμάθηση της γλώσσας

· Τα μέσα μαζικής ενημέρωσης προβάλλουν χαμηλής γλωσσικής ποιότητας μηνύματα, τονίζοντας τη δύναμη της εικόνας, διαμορφώνοντας  ένα περιορισμένης χρήσης λεξιλόγιο, παθητικοποιώντας τον τηλεθεατή και περιορίζοντας πιθανώς διάφορες άλλες πνευματικές ενασχολήσεις π.χ ανάγνωση βιβλίου

· Κοινωνική και ηθική κρίση: ατομικισμός και ιδιοτέλεια τα στοιχεία που κυριαρχούν στην καθημερινή ζωή=> αποξένωση και ανασφάλεια=> έλλειψη διαπροσωπικών σχέσεων και επικοινωνίας

Συνέπειες

· Πνευματικές=> η υποβάθμιση της γλώσσας οδηγεί και σε υποβάθμιση της αντίληψης αλλά και της σκέψης=> υποβάθμιση του πνευματικού επιπέδου
· Ηθικές=> ο εκχυδαϊσμός της γλώσσας οδηγεί σε κρίση γλωσσική αλλά και σε υποβάθμιση του επιπέδου μιας κοινωνίας

· Πολιτικές: η υποβάθμιση του πνευματικού επιπέδου οδηγεί σε άμβλυνση της κριτικής ικανότητας με αποτέλεσμα το άτομο να γίνεται εύκολα θύμα πολιτικής χειραγώγησης ή προπαγάνδας=> υπονόμευση της δημοκρατίας

· Κοινωνικές: αδυναμία ουσιαστικών επαφών αλλά και επικοινωνίας

· Πολιτιστικές- εθνικές: κίνδυνος αλλοίωσης της εθνικής ταυτότητας και εθνική- πολιτιστική αλλοτρίωση

Τρόποι αντιμετώπισης

· Εκπαίδευση=> παροχή ανθρωπιστικής παιδείας  με προτεραιότητα στα γλωσσικά μαθήματα

· Μ.Μ.Ε.=> υπεύθυνος έλεγχος της δημοσιογραφικής γλώσσας και των μηνυμάτων που τα Μ.Μ.Ε. προβάλλουν

· Πολιτεία=> Προαγωγή στοιχείων του πολιτισμού που εκφράζουν τη γλώσσα, επίσης υπεύθυνος πολιτικός λόγος χωρίς διάθεση χειραγώγησης του κόσμου

· Ο πνευματικός κόσμος=> να τεθεί επικεφαλής μιας εκστρατείας ενημέρωσης του κοινού, να τονίσει τα λάθη, να προτείνει λύσεις στην πολιτεία ώστε να συμβάλλει στην επίλυση του προβλήματος
Ο ΑΝΑΛΦΑΒΗΤΙΣΜΟΣ

Ορισμός: η αδυναμία γραφής και ανάγνωσης

Είδη: α) οργανικός=> πλήρης άγνοια γραφής και ανάγνωσης

          β) λειτουργικός=> η αδυναμία κάποιου που έχει διδαχθεί ανάγνωση και γραφή να χρησιμοποιήσει στην καθημερινή ζωή αυτές τις γνώσεις

Αίτια:

· Πολιτικά: πιθανή πολεμική δραστηριότητα αναστέλλει και την εκπαιδευτική διαδικασία

· Οικονομικά: η αδυναμία βιοπορισμού ή η ανάγκη στήριξης της οικογένειας οδηγούν σε εγκατάλειψη του σχολείου

· Κοινωνικά: τα κοινωνικά στερεότυπα οδηγούν σε απαξίωση της παιδείας και σε πιθανή πρόωρη εγκατάλειψη του σχολείου

· Εκπαιδευτικά: η έλλειψη εξατομικευμένης αγωγής, η περιθωριοποίηση των αδύναμων μαθητών, η ανικανότητα των εκπαιδευτικών πολλές φορές

Συνέπειες:

· Πνευματικές: αδυναμία πρόσβασης στη γνώση και στένεμα των πνευματικών οριζόντων

· Οικονομικές: επαγγελματική απαξίωση, πιθανή ανεργία

· Πολιτικές: η υποβάθμιση του πνευματικού επιπέδου μπορεί να προκαλέσει πολιτική χειραγώγηση
· Κοινωνικές: ενίσχυση των κοινωνικών ανισοτήτων, αποξένωση, ανασφάλεια=> διάρρηξη της κοινωνικής συνοχής και κοινωνική κρίση

· Πολιτιστικές- εθνικές: αδυναμία πρόσβασης σε πολιτιστικά δρώμενα και κίνδυνος αλλοίωσης της πολιτιστικής ταυτότητας και της εθνικής φυσιογνωμίας

Τρόποι αντιμετώπισης:

· Δημιουργία σχολείων δεύτερης ευκαιρίας όπου θα γίνεται άμεση αλλά και ουσιαστική επιμόρφωση των οργανικά αναλφάβητων

· Αναβάθμιση των εσπερινών λυκείων με παροχή εξατομικευμένων γνώσεων, ώστε να αποκτήσουν όλοι άμεση πρόσβαση στη γνώση και να ολοκληρώσουν την υποχρεωτική εκπαίδευση

· Υλική και ηθική ενίσχυση των κατώτερων στρωμάτων της κοινωνίας από την Πολιτεία, ώστε να μπορέσουν όλα τα μέλη να λάβουν τουλάχιστον υποχρεωτική εκπαίδευση
· Τα Μ.Μ.Ε. να προβάλουν υγιή κοινωνικά πρότυπα ώστε να εξαλειφθούν τα κοινωνικά στερεότυπα

ΓΛΩΣΣΟΜΑΘΕΙΑ
Ορισμός: η εκμάθηση ξένων γλωσσών και μέσω αυτής η γνωριμία με την κουλτούρα και τον πολιτισμό άλλων χωρών
Σημασία:

1. γλωσσική: δίνεται η δυνατότητα σύγκρισης μεταξύ της μητρικής και των ξένων γλωσσών=> βαθύτερη γνώση της μητρικής γλώσσας

2. πνευματική: δυνατότητα πρόσβασης σε ξένη βιβλιογραφία με αποτέλεσμα τη βαθύτερη γνώση των ξένων πολιτισμών, τη διεύρυνση των πνευματικών οριζόντων και την ανάπτυξη του πνευματικού επιπέδου

3. οικονομική: δυνατότητα ένταξης στη διεθνή αγορά και με καλύτερες δυνατότητες επαγγελματικής αποκατάστασης

4. πολιτική: μέσω της επικοινωνίας μεταξύ των λαών βαθύτερη γνωριμία μεταξύ τους, υπέρβαση των προκαταλήψεων και των στερεοτύπων και προϋποθέσεις για ειρηνική συνύπαρξη και συνεργασία

5. πολιτιστική: μέσω της επικοινωνίας των λαών δυνατότητα δημιουργικής συνεργασίας μεταξύ των λαών και πιθανή πρόοδος του πολιτισμού

Αρνητικά: 1) η υπερβάλλουσα γλωσσομάθεια μπορεί να οδηγήσει σε γλωσσικό αφελληνισμό με συνέπεια την απώλεια της εθνικής ταυτότητας και της εθνικής αλλοτρίωσης

Ζητούμενο επομένως είναι η γόνιμη σύζευξη μητρικής και ξένων γλωσσών, κάτι που μπορεί να επιτευχθεί με την παράλληλη αναβάθμιση της μητρικής γλώσσας






ΔΙΑΛΟΓΟΣ
Σημασία του διαλόγου

1) πνευματική- ηθική: διευρύνει τους πνευματικούς ορίζοντες, οξύνει την κριτική ικανότητα, συντελεί στην πρόοδο των επιστημών, προωθεί τη συζήτηση μεταξύ των ανθρώπων, βοηθά στην αυτοκριτική, την υπέρβαση του εγωκεντρισμού 
2) ψυχολογική: ουσιαστική επικοινωνία και προσέγγιση των ανθρώπων, έκφραση ιδεών, συναισθημάτων και απομάκρυνση της μοναξιάς, της εσωστρέφειας

3) εκπαιδευτική: περιορίζει την αυθεντία των διδασκόντων, αυξάνει τη συμμετοχή, καλλιεργεί την κριτική ικανότητα εμπλουτίζοντας τις γνώσεις, μαθαίνει το σεβασμό στον άλλο, τη συνεργασία, την ανεκτικότητα

4) κοινωνική: προσέγγιση των ανθρώπων, συνεργασία, ανάπτυξη διαπροσωπικών σχέσεων, κοινωνικοποίηση, άμβλυνση των κοινωνικών διαφορών με αποτέλεσμα τη δημιουργία κοινωνικής συνοχής και ευημερίας

5) πολιτική: βοηθά στην  πολιτικοποίηση των ατόμων, στο να μαθαίνουν να σέβονται τη θέληση της πλειοψηφίας, μαθαίνουν τον τρόπο συλλογικής λήψης αποφάσεων, να διεκδικούν οι πολίτες τα δικαιώματά τους, να ελέγχουν την εξουσία/ σε διεθνές επίπεδο συντελεί στη μη βίαιη επίλυση των διαφορών με πολεμικές συγκρούσεις και στην εδραίωση της διεθνούς ασφάλειας και ειρήνης, απομακρύνει τις προκαταλήψεις και τα στερεότυπα 

